cyanic-selkie/wikianc huggingface dataset:
उज्जैन का पर्यटन
श्री बड़े गणेश मंदिर
श्री महाकालेश्वर मंदिर के निकट हरसिध्दि मार्ग पर बड़े गणेश की भव्य और कलापूर्ण मूर्ति प्रतिष्ठित है। इस मूर्ति का निर्माण पद् मविभूषण पं॰ सूर्यनारायण व्यास के पिता विख्यात विद्वान स्व. पं॰ नारायण जी व्यास ने किया था। मंदिर परिसर में सप्तधातु की पंचमुखी हनुमान प्रतिमा के साथ-साथ नवग्रह मंदिर तथा कृष्ण यशोदा आदि की प्रतिमाएं भी विराजित हैं।
हरसिध्दि
उज्जैन नगर के प्राचीन और महत्वपूर्ण धार्मिक स्थलों में हरसिध्दि देवी का मंदिर प्रमुख है। महाकाल मंदिर से थोडी दूर और रूद्रसागर तालाब के किनारे स्थित इस मंदिर में सम्राट विक्रमादित्य द्वारा हरसिध्दि देवी की पूजा की जाती थी। हरसिध्दि देवी वैष्णव संप्रदाय की आराद्या देवी हैं, शिवपुराण के अनुसार दक्ष यज्ञ के बाद सती की कोहनी यहां गिरी थी।माँ आदिशक्ति के ५२ शक्तिपिठो में से यह भी एक है,मान्यताओ के अनुसार राजा विक्रामादित्य को देवी द्वारा यह वरदान प्राप्त था की उनके राज्य में यदि कोई दूसरा शासक आ भी गया तो वह रात्रि विश्राम नहीं कर सकेगा ,इसी मान्यता के अनुसार आज भी कोई मुख्यमंत्री या शासक उज्जैन में रात्रि विश्राम नहीं करता| मंदिर बहुत ही आकर्षक है तथा दो दीप मलिकाएं आकर्षण का केंद्र है जिनमे रात्रि के समय दीप दर्सन बड़ा ही मनमोहक दृश्य प्रस्तुत करता है |
क्षिप्रा घाट
उज्जैन नगर के धार्मिक स्वरूप में क्षिप्रा नदी के घाटों का प्रमुख स्थान है। नदी के दाहिने किनारे, जहां नगर स्थित है, पर बने ये घाट स्थानार्थियों के लिये सीढीबध्द हैं। घाटों पर विभिन्न देवी-देवताओं के नये-पुराने मंदिर भी है। क्षिप्रा के इन घाटों का गौरव सिंहस्थ के दौरान देखते ही बनता है, जब लाखों-करोडों श्रध्दालु यहां स्नान करते हैं।
राम घाट - राम घाट छिप्रा का एक प्रमुख घाट है ,जिसमे श्रद्धालु स्नान दान ,दीप दान करते हैं ,घाट के किनारे कई मंदिर मठ हैं ,सामने दत्तात्रेय का बहुत बड़ा मंदिर है ,सायंकालीन ७ बजे वनारस की गंगा आरती की तरह छिप्रा आरती भी की जाती है |
गोपाल मंदिर
गोपाल मंदिर उज्जैन नगर का दूसरा सबसे बड़ा मंदिर है। यह मंदिर नगर के मध्य व्यस्ततम क्षेत्र में स्थित है। मंदिर का निर्माण महाराजा दौलतराव सिंधिया की महारानी बायजा बाई ने सन् 1833 के आसपास कराया था। मंदिर में कृष्ण (गोपाल) प्रतिमा है। मंदिर के चांदी के द्वार यहां का एक अन्य आकर्षण हैं।
गढकालिका देवी
गढकालिका देवी का यह मंदिर आज के उज्जैन नगर में प्राचीन अवंतिका नगरी क्षेत्र में है। कालजयी कवि कालिदास गढकालिका देवी के उपासक थे। इस प्राचीन मंदिर का सम्राट हर्षवर्धन द्वारा जीर्णोध्दार कराने का उल्लैख मिलता है।
बाहुबली भरत चक्रवर्ती
भारत के इतिहास के 2 प्रमुख भाइयो की कहानी से जुडी ये तस्वीरें अध्भुत है पहली फोटो में ऊपर पहाड़ पर बनी छोटे भाई बाहुबली जी की और नीचे बनी प्रतिमा उनके बड़े भाई भरत चक्रवर्ती जी की जिनके नाम पे भारत का नाम पड़ा दोनों मे अपने अहंकार की वजह से लडाई होती है दोनों भाइयो मे 3 प्रतियोगिता होती है
बाहुबली भरत को तीनो मे हरा देते है और भरत क्रोध मे आके अपने भाई पे चक्र रतन से हमला कर देते मारने के मन से अपने लेकिन वो चक्र रतन बाहुबली को छूता भी नही है भाई द्वारा सत्ता के लिए किये गए इस हमले को देख के बाहुबली को वेराग्य आ जाता है और वो सब कुछ छोड़ के दिगंबर मुनि बन जाते है और तप मे लीन हो जाते है..
तप के दोरान भी उनके मन मे शांति नही हो पा रही थी तब भरत को अपनी गलती का एहसास होता है और वो आगे चरणो मे गिर के माफी मांगता है तब जाके बाहुबली जी को ज्ञान प्राप्त होता है और वो सिद्ध पद प्राप्त करते है बाहुबली और भरत की ये कहानी बहुत ही प्रेरणा देने वाली है उससे अधिक प्रेरणा बाहुबली भगवान को समर्पित ये मंदिर मे जाके मिलती है.
जवाहरलाल नेहरू जैविक उद्यान
जवाहरलाल नेहरू जैविक उद्यान या जेएनबी बोकारो स्टील सिटी, झारखंड, भारत में स्थित एक प्राणि उद्यान है, जो पूरी तरह से बोकारो स्टील प्लांट, स्टील अथॉरिटी ऑफ इंडिया लिमिटेड के स्वामित्व और प्रबंधन में है।  यह राज्य का सबसे बड़ा प्राणी उद्यान है।
इतिहास
जवाहरलाल नेहरू जैविक उद्यान 1980 के दशक के दौरान बनाया गया था और 1989 में संशोधित किया गया था। इसका नाम पंडित जवाहरलाल नेहरू के नाम पर रखा गया है जिन्होंने भारत के पहले प्रधान मंत्री के रूप में कार्य किया था।
आकर्षण
चिड़ियाघर में विभिन्न प्रकार के जानवर और पक्षी हैं जो दुनिया के विभिन्न हिस्सों से लाए गए हैं। सफेद बाघों, शाही बंगाल बाघों और एशियाई शेरों के प्रजनन के चिड़ियाघर के प्रयास सफल रहे हैं। एक कृत्रिम झील में नाव चलाने की भी सुविधा है।
जैनेन्द्र जैन
जैनेन्द्र जैन (4 अक्टूबर 1939 – 23 दिसम्बर 2007) बॉलीवुड फ़िल्म लेखक, निर्देशक और फ़िल्म निर्माता थे। जैनेंद्र जैन की मूवी अत्यंत ही उत्कृष्ट कोटि की होती थी !वो अपने समय के उत्कृष्ट विद्वान थे!
सिहांदा
सिहांदा गाँव बालेसर से लगभग १२ किलोमीटर दूर हैं | यह जोधपुर जिले के शेरगढ़ तहसील के अंतर्गत आता हैं | इसकी जनसंख्या करीब ४००० हैं | यह मान्यता हैं की यहाँ पहले शिया जाती के मुसलमान रहते थे इसलिए इस गाँव का नाम सिहांदा पड़ा | जाटी भांडु, तिबना, खिरजां, तेना,हनुवंत नगर, सोइन्त्रा आदि इसके पड़ोसी गाँव हैं |यहाँ का पिन कोड ३४२०२८ हैं | यहाँ पर भगवान विश्वकर्मा, करणी माता, व सती माताजी जी का प्रसिद्ध मंदिर हैं | इसके अलावा यहाँ एक प्राथमिक चिकित्सालय, आँगनवाड़ी केंद्र, तथा एक उच्च माध्यमिक विद्यालय हैं |
जलसंत्रास
जलसंत्रास या 'जलभीति' (Hydrophobia या Aquaphobia) जल या किसी अन्य पेय या खाद्य को देखकर रोग के आक्रमण की संभावना से रोगी के भयभीत हो जाने की स्थिति का नाम है। यह जलसंत्रास रोग का विशेष लक्षण है। धनुस्तंभ (Tetanus) में भी ऐसा ही होता है। घूँटने का प्रयत्न करते ही रोगी की पेशियों में ऐठन आ जाती है, जिससे बहुत पीड़ा होती है। इस कारण रोगी को जल से डर लगता है। यह केवल एक लक्षण है।
परिचय
पागल कुत्ते के काटने के प्राय: ४० दिन पश्चात्‌ यह रोग उत्पन्न होता है। बाँह, पेट या गर्दन पर काटने से थोड़े ही दिनों में यह उत्पन्न हो सकता है। शिशु और बालकों में तो कुछ ही दिनों में प्रकट हो जाता है। रोग की प्रथम अवस्था में दो-तीन दिन तक रोगी का मन उदास रहता है। उसे भूख नहीं लगती और वह भयभीत सा रहता है। प्रकाश नहीं सुहाता। नींद भी नहीं आती। कुछ भी निगलने से गले में पीड़ा होती है। इस कारण रोगी खाना नहीं चाहता। वह जल पीने तक का साहस नहीं करता।
दूसरी अवस्था में पेशियों में, विशेषकर कंठ की पेशियों में, ऐंठन होने लगती है, निगलने की क्रिया में काम आनेवाली तथा ग्रीवा की अन्य पेशियों में दारुण पीड़ायुक्त ऐंठन होती है। रोगी को १०१° से १०३° फा. तक ज्वर रहता है। कितने ही रोगियों को ऐंठन के साथ उन्माद हो जाता है। रोगी बकने झकने लगता है। आक्षेपक ऐंठन के अंतकाल में रोगी ठीक रहता है। कुछ रोगियों में ज्वर नहीं होता। यह अवस्था दो तीन दिन तक रहती है।
इसके पश्चात्‌ संस्तंभ (paralytic) की तीसरी अवस्था प्रारंभ होती है जिसमें पेशीसमूह अकर्मण्य होते जाते हैं। ऐंठन कम हो जाती है। संस्तभित होकर पेशी ढीली होने लगती है। रोगी अचेत सा रहता है। धीरे धीरे अचेतनता बढ़ती जाती है और साथ ही पेशियों का संस्तंभ भी अधिक हो जाता है। अंत में सब पेशियों के संस्तंभन के कारण हृदयावसाद से रोगी की मृत्यु हो जाती है। यह अवस्था ६ से १८ घंटे तक रह सकती है।
यह रोग कुत्ते, सियार, लोमड़ी, बिल्ली, गाय और घोड़ों को भी होता है। मनुष्य को यह रोग प्राय: कुत्ते के काटने से होता है। रोग का निदान कठिन नहीं होता। कुत्ते या अन्य किसी जंतु के काटने का पता चलते ही रोगी के लक्षणों से घनुस्तंभ या अन्य अवस्थाओं को पहचानना कठिन नहीं होता।
रोग का कारण एक प्रकार का विषाणु होता है, जो तंत्रिकातंत्र को, विशेषकर तंत्रिकाओं के प्रेरक मूलों को आक्रांत करके मेरुरज्जु में भर जाता है। इसके कारण मस्तिष्क में विशेष आकार के चिह्न बन जाते हैं, जिनका नेग्री नामक विद्वान्‌ ने सबसे पहले वर्णन किया था। इस कारण इनको नेग्री पिंड (Negri bodies) कहते हैं।
इस रोग की कोई चिकित्सा नहीं है। पाँच से सात दिनों में रोगी की मृत्यु हो जाती है। चिकित्सा लाक्षणिक की जाती है। यद्यपि रोग की कोई चिकित्सा नहीं है, तथापि रोग को रोकना सहज और निश्चित है। इस रोग से मृत कुत्तों की मेरुरज्जु से तैयार किए हुए १४ इंजेक्शन, प्रति दिन एक के क्रम से दिए जाते हैं। उससे रोग निरोध क्षमता उत्पन्न हो जाती है और रोग के लक्षण प्रकट नहीं होने पाते। काटने के पश्चात्‌ जितना श्घ्रीा हो सके इंजेक्शन आरंभ कर देना चाहिए। यदि यह निश्चय हो कि कुत्ता पागल नहीं था, तो इंजेक्शन की आवश्यकता नहीं होती। यदि काटने के पश्चात्‌ कुत्ता १० दिन तक जीवित रहे, तो समझना चाहिए कि काटने के समय कुत्ता पागल नहीं था। यदि काटने के पश्चात्‌ कुत्ता न दिखाई पड़े और उसके रोगमुक्त होने का निश्चय न किया जा सके, जो इंजेक्शन आवश्यक है। यह टीका हमारे देश में कसौली, बंबई के हैफकीन इंस्टिट्यूट और अन्य कई स्थानों पर तैयार किया जाता है और सरकारी अस्पतालों में इंजेक्शन देने का प्रबंध रहता है।
इस टीके का आविष्कार सबसे पहले फ्रांस के लुई पास्चर ने किया ता। इसके पूर्व इस रोग से बहुत मृत्यु होती थी। फ्रांस के पैस्टर इंस्टिट्यूट में सन्‌ १९०८ और १९०९ में ९९१ रोगियों में से केवल दो की मृत्यु हुई और १९१० में ४१० रोगियों में से किसी की भी मृत्यु नहीं हुई। तब से मृत्युसंख्या निरंतर घट रही है और अब अत्यल्प है, जिसका मुख्य कारण टीके का रोगनिरोधक के रूप में प्रयोग और लावारिस कुत्तों का संहार है।
बालकों में इस रोग का उद्भवनकाल उतना ही कम होगा। इस कारण उनमें रोगनिरोधन का आयोजन जितना भी शीघ्र हो सके करना चाहिए।
काटे हुए स्थान की ओर भी ध्यान देना आवश्यक है। इस स्थान को विसंक्रामक विलयनों से स्वच्छ करके कारबोलिक या नाइट्रिक अम्ल से दग्ध कर देना चाहिए।
डंकन जलसन्धि
डंकन जलसन्धि (Duncan Passage) भारत के अण्डमान व निकोबार द्वीपसमूह में रटलैण्ड द्वीप को छोटे अण्डमान द्वीप से अलग करने वाली जलसन्धि है। यह लगभग ४८ किमी चौड़ी है और पश्चिम में बंगाल की खाड़ी को पूर्व में अंडमान सागर से जोड़ती है।
जलसन्धि में टापू
डंकन जलसन्धि में कई छोटे टापू व समुद्र से ऊपर उभरी चट्टानें हैं, जिनमें से प्रमुख इस प्रकार हैं:
कुवेर सिंह राना
कुवेर सिंह राना नेपाल पुलिस के सेवानिवृत्त इंस्पेक्टर जनरल हैं।
वीनू बालकृष्णन
वीनू बालकृष्णन (जन्म 6 जनवरी 1989) बोत्सवाना के एक क्रिकेटर हैं। मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए बोत्सवाना के दस्ते में नामित किया गया था। उन्होंने 20 मई 2019 को युगांडा के खिलाफ बोत्सवाना के लिए अपना ट्वेंटी 20 अंतर्राष्ट्रीय (टी20आई) पदार्पण किया। वह क्षेत्रीय फाइनल में बोत्सवाना के लिए तीन मैचों में 63 रन के साथ अग्रणी रन-स्कोरर थे।
अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के ग्रुप बी में उनके मैचों के लिए बोत्सवाना के दस्ते में नामित किया गया था।
फोर्ड के बोल्डविन
फोर्ड के बोल्डविन (कभी-कभी सिर्फ बोल्डविन 1125 - 19 नवम्बर 1190) 1185 से लेकर 1190 के बीच कैंटबरी के आर्कबिशप थे। एक पादरी के बेटे, बोल्डविन ने बोलोन्या, इटली में कैनन कानून और धर्मशास्त्र का अध्ययन किया और इंग्लैंड वापस लौटने व एक्सॅटर के बिशप का उत्तरोत्तर पद ग्रहण करने से पहले पोप यूजीन तृतीय के भतीजे के लिए अनुशिक्षक का कार्य किया।  बोल्डविन की मृत्यु क्रूसेड में भाग लेते हुए पवित्र भूमि (ईसाई धर्म के अनुसार वर्तमान जॉर्डन नदी और भूमध्य सागर के बीच का संपूर्ण क्षेत्र) में हुई। बोल्डविन के अपने पादरी के साथ लंबे समय तक चले विवाद के कारण एक कालक्रमक ने इनका विवरण एक ऎसे व्यक्तित्व के रूप में की जिसने ईसाई धर्म को सलाउद्दीन से भी अधिक क्षति पहुँचाई थी।
फतेहपुर, नैनीताल तहसील
फतेहपुर, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
नियामतपुर
नियामतपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
महबूबनगर
महबूबनगर (Mahbubnagar) भारत के तेलंगाना राज्य के महबूबनगर ज़िले में स्थित एक नगर है। यह ज़िले का मुख्यालय भी है। इस शहर पालमूर भी कहजाता है। महबूबनगर हैदराबाद से 100 किलोमीटर दूरी पर है। तेलंगाना में सबसे बडे जिलों में महबूबनगर द्वितीय स्थान पर है। हैदराबाद के दक्षिण-पश्चिम में मध्य रेलमार्ग पर स्थित महबूबनगर सड़क मार्ग का भी केंद्र है। इस शहर में एक महाविद्यालय भी है। 18,419 वर्ग किमी क्षेत्रफल वाला महबूबनगर ज़िला दक्कन के पठार पर स्थित है और दक्षिण में कृष्णा नदी से घिरा है। कहा जाता है कि गोलकुंडा के प्रसिद्ध हीरे इसी ज़िले से मिले थे।
उद्योग और व्यापार
कपास की ओटाई, गांठ बनाने का काम, तेल और चावल मिल यहाँ के प्रमुख उद्योग है। दक्षिण-पूर्व में स्थित वनाच्छादित पर्वतों से सागौन, आबनूस और गोंद प्राप्त होता है। जबकि मुख्यत: बलुई मिट्टी में ज्वार-बाजरा, तिलहन और चावल की खेती होती है। यहाँ के औद्योगिक केंद्रों में नारायणपेट (जहाँ रेशम और साड़ी का उत्पादन होता है) देवरकोंडा और नगर कुर्नूल शामिल है।
चित्रदीर्घा
<Gallery> File:Office of District Educational Officer, Mahabubnagar.jpg|ज़िला शिक्षा अधिकारी का कार्यालय, महबूबनगर File:Govt. College of Teacher Education, Mahabubnagar.jpg| सरकारी शिक्षक प्रशिक्षण कॉलेज, महबूबनगर </Gallery>
जलोदर
उदरगुहा में द्रव संचय होकर उदर (पेट) का बड़ा दिखना जलोदर (Ascites) कहलाता है। यह अशोथयुक्त (Noninflammatory) होता है। यह रोग नहीं बल्कि हृदय, वृक्क, यकृत इत्यादि में उत्पन्न हुए विकारों का प्रधान लक्षण है। यकृत के प्रतिहारिणी (portal) रक्तसंचरण की बाधा हमेशा तथा विशेष रूप से दिखाई देनेवाले जलोदर का सर्वसाधारण कारण है। यह बाधा कर्कट (Cancer) और सूत्रणरोग (Cirrhosis) जैसे यकृत के अन्दर कुछ विकारों में तथा आमाशय, ग्रहणी, अग्न्याशय इत्यादि एवं विदर (Fissure) में बढ़ी हुई लसीका ग्रंथियों जैसे यकृत के बाहर के कुछ विकारों में प्रतिहारिणी शिराओं पर दबाव पड़ने से उत्पन्न होती है।
वायरलेस ऍप्लिकेशन प्रोटोकॉल
वायरलेस ऍप्लिकेशन प्रोटोकॉल (इसे वायरलैस इंटरनेट, वायरलैस वेब ओर मोबाइल वेब के नाम से जाना जाता है), इस फीचर से जुडे फोन में एक खास तरह का मिनी-ब्राउजर सॉफ्टवेयर होता है, जिसके द्वारा इंटरनेट पर विभिन्न सेवाओं के लिए नेविगेशन संभव है।
बंदर सेरी बेगवान
बंदर सेरी बेगवान(जावी: بندر سري بڬاوان ) जो पूर्व में ब्रूनेई टाउन के रूप में जाना जाता है, ब्रुनेई सल्तनत की राजधानी और सबसे बड़ा शहर हैं।शहर की अनुमानित आबादी 100,700 है, और पूरे ब्रुनेई-मुरा जिले सहित, महानगरीय क्षेत्र की अनुमानित जनसंख्या 279,924 हैं। इसी शहर में सुल्तान उमर अली सैफुद्दीन मस्जिद मौजूद है जोकि एशिया प्रशांत की सबसे खूबसूरत मस्जिदों में से एक मानी जाती है।
भूगोल
बंदर सेरी बेगवान, ब्रुनेई नदी के उत्तरी किनारे पर 4°53'25 "एन, 114°56'32" ई पर स्थित है।
ब्रूनेई एक उष्णकटिबंधीय वर्षावन जलवायु वाला देश हैं, जो अपेक्षाकृत गर्म और गीला रहता हैं। शहर में पूरे वर्ष भारी बारिश देखने को मिलती हैं, जहाँ दिसंबर से मार्च तक पूर्वोत्तर मानसून चलती हैं, वहीं जून से अक्टूबर के आसपास दक्षिण पूर्व मानसून के कारण वर्षा होती हैं।
जनसांख्यिकी
2011 के जनगणना की रिपोर्ट में अनुमान लगाया गया हैं कि बंदर सेरी बेगावान की आबादी लगभग 20,000 हैं, जबकि महानगरीय क्षेत्र की आबादी 279,924 के आसपास हैं। ब्रुनेई में मलय बहुमत में हैं, जबकि चीनी सबसे महत्वपूर्ण अल्पसंख्यक समूह में से हैं। आदिवासियों के समूह जैसे बिसाया, बेलैत, दुसन, केदयान, लुन बावंग, मुरुत और तुटोंग आदि भी मौजूद हैं। उन्हें मलय जातीय समूहों के हिस्से के रूप में वर्गीकृत किया गया हैं, और उन्हें बुमिपुटेरा विशेषाधिकार दिए गए हैं। बड़ी संख्या में विदेशी कामगार भी ब्रुनेई और राजधानी शहर में पाए जाते हैं, जिनमें अधिकतर लोग मलेशिया, थाईलैंड, फिलीपींस, इंडोनेशिया (ज्यादातर बेतावी) और भारतीय उपमहाद्वीप से हैं।
राजधानी
इस्तना नूरुल इमान ब्रुनेई सरकार की सीट हैं और गिनीज़ वर्ल्ड रिकॉर्ड्स के मुताबिक दुनिया का सबसे बड़ा आवासीय महल हैं। शहर में दो प्रधान मंत्री कार्यालय हैं: एक इस्ताना नूरूल इमान के भीतर स्थित हैं और दूसरा एक जलान कुबांग पसांग स्थित हैं। शहर, बंदर सेरी बेगवान नगरपालिका विभाग द्वारा प्रशासित किया जाता है, जो कि मुख्य रूप से स्वच्छता बनाए रखने और नगरपालिका को सेवाएं प्रदान करता हैं। इसें 1920 में, शहर का दर्जा प्राप्त हुआ था। 100.36 वर्ग किलोमीटर क्षेत्रफल के साथ, यह शहर ब्रुनेई के सबसे अधिक जनसंख्या वाले जिले ब्रुनेई-मुरा जिला में आता है।
अंतर्राष्ट्रीय सम्बन्ध
कई देशों ने बंदर सेरी बेगवान में अपने दूतावास, कमीशन या वाणिज्य दूतावास की स्थापना की है, जिसमें शामिल ऑस्ट्रेलिया, बांग्लादेश, बेल्जियम, बेनिन, बुर्किना फासो, बर्मा, कंबोडिया, कनाडा, चिली, चीन, फिनलैंड, फ्रांस, जर्मनी, सिंगापुर, इंडोनेशिया, जापान, लाओस, मलेशिया, नीदरलैंड, न्यूजीलैंड, उत्तर कोरिया, ओमान, पाकिस्तान, फिलीपींस, पोलैंड, रूस, 58] दक्षिण कोरिया, स्वीडन, स्विट्जरलैंड, ताइवान, थाईलैंड, यूनाइटेड किंगडम, संयुक्त राज्य अमेरिका और वियतनाम हैं।
मटेला, द्वाराहाट तहसील
मटेला, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मननपुर गाँव, खिज़िरसराय (गया)
मननपुर खिज़िरसराय, गया, बिहार स्थित एक गाँव है।
निरंजनपुर
निरंजनपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
बुलेट (1976 फ़िल्म)
बुलेट 1976 में बनी हिन्दी भाषा की एक्शन थ्रिलर फिल्म है, जिसका निर्माण और निर्देशन विजय आनंद ने किया है, जिसमें संगीत आर डी बर्मन और गीत आनंद बख्शी ने लिखा है। फिल्म में देव आनंद, परवीन बाबी, राकेश रोशन, श्रीराम लागू और कबीर बेदी ने अभिनय किया है। फिल्म नवकेतन प्रोडक्शन कंपनी की पच्चीसवीं वर्षगांठ पर बनाई गई थी। इस में भाइयों की जोड़ी देव आनंद और विजय आनंद की वापसी हो रही थी। बुलेट जेम्स हैडली चेस थ्रिलर जस्ट अदर सकर (1961) से प्रेरित है
मैथिली साहित्य
मैथिली मुख्यतः भारत के उत्तर-पूर्व बिहार ,झारखंड, उत्तर प्रदेश, बंगाल, उड़ीसा, असाम और नेपाल देश के साथ विभिन्न देश  की भाषा है। बिहार के सोलह जिलों में (मधुबनी, दरभंगा, समस्तीपुर, मुजफ्फरपुर,खगड़िया, कटिहार, अररिया, किशनगंज, सुपौल, मधेपुरा, मुंगेर, भागलपुर, सहरसा, पूर्णिया, सीतामढ़ी और बेगूसराय) और नेपाल के सात जिलों में (धनुषा जिला, महोत्तरी जिला, सिराहा जिला, सर्लाही जिला, सप्तरी जिला, सुनसरी जिला और मोरंग जिला) यह प्रमुख रूप से  बोली जाती है। इसका क्षेत्र लगभग 30,000 वर्गमील में व्याप्त है। मैथिली भाषा का सांस्कृतिक केंद्र भारत में मधुबनी, दरभंगा,सितामढ्ढी, सहरसा, मुज्जफपुर, देवघर,भागलपुर और नेपाल में जनकपुर,काठमांडू  है।
बांग्ला भाषा, असमिया और उड़िया के साथ-साथ इसकी उत्पत्ति मागधी प्राकृत से हुई है। कुछ अंशों में ये बंगला और कुछ अंशों में हिंदी से मिलती जुलती है।
मैथिली लिपि
अन्य स्वतंत्र साहित्यिक भाषाओं की तरह मैथिली की अपनी प्राचीन लिपि है जिसे "तिरहुता" या मिथिलाक्षर कहते हैं। इसका विकास नवीं शताब्दी ईo में शुरू हो गया था। आजकल छपी हुई पुस्तकों में अधिकांश देवनागरी का ही प्रयोग होने लगा है।
मैथिली साहित्य का काल विभाजन
मैथिली के साहित्य को तीन कालों में विभक्त किया जाता है -
प्रथम काल में गीतिकाव्य, द्वितीय में नाटक और तृतीय में गद्य की प्रधानता रही है।
आदिकाल
मैथिली का सबसे प्राचीन साहित्य बौद्ध तांत्रिकों के अपभ्रंश दोहों और भाषा गीतों में पाया जाता है। इनकी भाषा मिथिला के पूर्वीय भाग की बोली का प्राचीन रूप है तथापि बँगला, उड़िया और असमिया भी अपना आदि-साहित्य इन्हीं को मानती हैं। इसके बाद इसवीं शताब्दी ईसवी के लगभग मिथिला में कार्णाट राजाओं का उदय हुआ। उन्होंने मैथिल संगीत की परंपरा स्थापित की जिसके कारण काणाटिवंश के हरसिंह देव का काल स्वर्णयुग (लगभग 1324 ई0) कहलाया। उनके समकालीन ज्योतिरीश्वर ठाकुर का "वर्णन-रत्नाकर" नामक एक महान गद्यकाव्य मिलता है। इसमें विभिन्न विषयों पर कवियों के उपयोगार्थ उपमाओं और वर्णनों को सजाकर रखा गया है। (हाल ही में उन्हीं का "धूर्तसमागम" नामक नाटक और मैथिली गीत भी उपलब्ध हुए हैं।)
ज्यातिरीश्वर के उपरांत विद्यापति ठाकुर का युग आता है (1350-1450)। इस युग में मिथिला में ओइनिवार वंश का राज्य था। बंगाल में जयदेव ने जिस कृष्ण प्रेम के संगीत की परंपरा चलाई, उसी में मैथिल कोकिल विद्यापति ने हजारों पदों में अपना सुर मिलाया और उसी के साथ मैथिली काव्यधारा की विशेषत: गीतिकाव्य की एक अनोधी परंपरा चल पड़ी जिसने तीन शताब्दियों तक पूर्वीय भारत में मैथिली का सिक्का जमा दिया।
विद्यापति की प्रसिद्धि बंगाल में, उड़ीसा में और असम में खूब हुई। इन देशों में विद्यापति को वैष्णव माना गया और उनके अनुकरण में अनेक कवियों ने मैथिली में पदावलियाँ रचीं। इस साहित्य की परंपरा आधुनिक काल तक चली आई है। 20वीं शताब्दी में विश्वकवि रवींद्र ने "भानुसिंहेर पदावली" के नाम से कई सुंदर ब्रजबुलीद पद लिखे।
विद्यापति की परंपरा मिथिला में भी चली। न केवल इनके राधाकृष्ण संबंधी श्रृंगारिक गीत, किंतु शक्ति और शिव विषयक कविताओं का भी (जिनहें क्रमश: गोसाउनिक गीत और नचारी कहते हैं) लोग अभ्यास करने लगे। विद्यापति के समकालीन कवियों में अमृतकर, चंद्रकला, भानु, दशावधान, विष्णुपुरी, कवि शेखर यशोधर, चतुर्भुज और भीषम कवि उल्लेखनीय हैं। विद्यापति के परवर्ती कवियों में, महाराज कंसनारायण (लगभग 1527 ई0) के दरबार में रहनेवाले कवियों का नाम लिया जाता है। इनमें सबसे प्रसिद्ध लोकप्रिय कवि गोविंद हुए। ये गोविंददास से भिन्न थे और इनकी पदावली "कंसनारायण पदावली" में मिलती है। विद्यापति परंपरा के परकालीन कविर्यो में महिनाथ ठाकुर, लोचन झा, हर्षनाथ झा और चंदा झा के नाम गिनाए जा सकते हैं। इसके अतिरिक्त नेपाल में तीन कवि प्रसिद्ध हुए जिन्होंने विद्यापति के शिव और शक्ति विषयक पदों का विशेष अनुकरण किया। उनके नाम हैं सिंह नरसिंह, भूपतींद्र मल्ल और जगतप्रकाश मल्ल।
मध्य काल
मध्यकाल में मुसलमानों के आक्रमणों के कारण मिथिला में कई वर्षो तक अराजकता रही। ओइनिवार वंश के नष्ट होने के बाद मिथिला के अधिकतर विद्वान कवि और संगीतज्ञ नेपाल के राजदरबारों में संरक्षण के लिये चले गए। वहाँ के मल्ल राजाओं की काव्य और नाटक का बड़ा शौक था। इसलिए मध्ययुगीन मैथिली साहित्य का एक बड़ा अंश नेपाल में ही लिखा गया।
नेपाल में रचित साहित्य में नाट्य साहित्य मुख्य था। पहले संस्कृत के नाटकों में मैथिली गानों का संनिवेश करना आरंभ हुआ। क्रमश: उनमें संस्कृत और प्राकृत का व्यवहार कम होने लगा और मैथिली में ही संपूर्ण नाटक लिखे जाने लगे। अंत में संस्कृत नाटक की भी रूपरेखा छोड़ दी गई और एक अभिनव गीतिनाट्य की परंपरा स्थापित हुई। इनमें संगीत की प्रधानता रहती थी। अधिकांश कथानक संकेत में ही व्यक्त होता था और गद्य का व्यवहार नहीं होता था। राजसभाओं में ही ये नाटक अभिनीत होते थे। रंगमंच खुला रहता था और अभिनय दिन में होता था। कथानक नवीन नहीं हुआ करते थे- बहुधा पुराने पौराणिक आख्यान या नाटक को ही फिर से गीतिनाट्य का रूप देकर अथवा केवल संशोधन करके ही उपस्थित कर देते थे।
नेपाली नाटककारों की कार्यभूमि मुख्यत: तीन स्थानों में रही- भक्तपुर, काठमांडू और पाटन। भक्तपुर में सबसे अधिक नाटक लिखे गए और अभिनीत हुए। मुख्य नाटककार पाँच हुए- जगज्योतिर्मल्ल, जगत्प्रकाश मल्ल, जितामित्र मल्ल, भूपतींद्र मल्ल और रणजित मल्ल। इनमें सबसे अधिक नाटक रणजित मल्ल ने लिखे। इनके बनाए 19 नाटकों का पता अब तक लगा है। काठमांडू में सबसे प्रसिद्ध नाटककार वंशमणि झा हुए। पाटन में सबसे बड़े कवि और नाटककार सिद्धिनरसिंह मल्ल (1620-1657) हुए।
नेपाली नाटकों की परम्परा 1768 ईस्वी में नष्ट हो गई जब महाराज पृथ्वीनारायण शाह ने वहाँ के मल्ल राजाओं को हराकर गुरखों का राज्य स्थापित किया।
मध्यकाल-2 (1600-1660)
मैथिली नाटक मिथिला के राजदरबारों में गीतिनाट्य परंपरा बन रही थी जिसको 'कीर्तनिया नाटक' कहते हैं।
कीर्तनिया नाटक का आरम्भ प्राय: शिव या कृष्ण के चरित्र का कीर्तन करने से हुआ। परंतु वे धार्मिक नाटक नहीं होते थे। कीर्तनिया का अभिनय रात को होता था तथा इसका अपना विशेष संगीत हुआ करता था जिसे नादी कहते हैं।
कीर्तनिया नाटकों के आरंभ में भी केवल मैथिली गानों को संस्कृत नाटकों में रखा जाता था। ये गान संस्कृत श्लोंकों या वाक्यों का अर्थमात्र ललित भाषा में स्पष्ट करते थे। हाँ, कभी कभी स्वतंत्र गान का भी उपयोग होता था। क्रमश: लगभग संपूर्ण नाटक मैथिली गानमय होने लगा।
कीर्तनिया नाटककारों को तीन कालों में विभक्त किया जा सकता हैं-1350-1700 तक, 1700-1900 तक और 1900-1950 तक।
पहले काल में विद्यापति का गोरक्षविजय, गोविंद कवि नलचरितनाट, रामदास का अनंदविजय, देवानन्द का उषाहरण, उमापति का पारिजातहरण और रमापति का रुकमणि परिणय गिने जा सकते हैं। इसमें सबसे लोकप्रिय और प्रसिद्ध उमापति उपाध्याय (18वीं शताब्दी) हुए।
तीसरे काल के लेखक विश्वनाथ झा, "बालाजी", चंदा झा और राजपंडित बलदेव मिश्र हैं। इनके नाटकों में प्राचीन कवियों के गानों और पदों की ही पुनरुक्ति अधिक हैं, नाटकीय संघर्ष का नितांत अभाव है।
मध्यकाल-3 (1600-1690ई.)
मैथिली नाटक (असम में) सोलहवीं और सत्रहवीं शताब्दी में मैथिली नाटक का एक रूप असम में भी विकसति हुआ, सुखन जिसे अंकिया-नाट कहते हैं। यह उपर्युक्त दोनों नाटकों की परंपराओं से भिन्न प्रकार का हुआ। इसमें लगभग संपूर्ण नाटक गद्यमय ही होता था। सूत्रधार पूरे पूरे नाटक में अभिनय करता था। अभिनय से अधिक वर्णनचमत्कार या पाठ की ओर ध्यान था। इन नाटकों का उद्देश्य मनोविनोद मात्र नहीं था, वरन् वैष्णव धर्म का प्रचार करना था। अधिकतर ये नाटक कृष्ण की वात्सल्यमय लीलाओं का वर्णन करते थे। इनमें एक ही अधिक अंकर नहीं होते थे।
मध्यकाल-4 (1600-1890)
गद्य साहित्य- इस काल के प्राचीन दानपत्र एवं पत्रों से मैथिली गद्य के स्वरूप का विकास जाना जा सकता है। इनसे उस समय के दास प्रथा संबंधी विषयों का पूर्ण ज्ञान होता हैं।
विद्यापति परंपरा के अतिरिक्त जो गीतिकाव्यकार हुए उनमें भज्जन कवि, लाल कवि, कर्ण श्याम प्रभृंति मुख्य हैं। पद्य का एक नया विकास लंबे काव्य, महाकाव्य, चरित और सम्मर के रूप में हुआ इनके लेखकों में कृष्णजन्म कर्ता मनवोध, नंदापति रतिपति और चक्रपाणि उल्लेखनीय हैं।
तीसरी धारा काव्यकर्ताओं की वह हुई जिसमें संतों ने (विशेषकर वैष्णव संतों ने) गीत लिखे। इनमें सबसे प्रसिद्ध साइब रामदास हुए। इनकी 'पदावली' का रचनाकाल 1746 ई. है।
आधुनिक काल
सन् 1860 ई में मिथिला में आधुनिक जीवन का सूत्रपात हुआ। सिपाही विद्रोह से जो अराजकता छा गई थी वह दूर हुई। पश्चिमी शिक्षा का प्रचार होने लगा, रेल और तार का व्यवहार आरंभ हुआ, स्वायत्त शासन की सुविधा हुई तथा मुद्रणालयों की स्थापना होने लगी। इसी समय कतिपय साहित्यिक एवं सामाजिक संस्थाओं की स्थापना हुई जो नव जाग्रति के कार्य को पूर्ण करने में संलग्न हुई। फलस्वरूप लोगों की अभिरुचि प्राचीन साहित्य के अन्वेषण और अध्ययन की और गई और नवीन युग के अनुरूप साहित्य की नींव पड़ी।
नवयुग के निर्माण में कवीश्वर चंदा झा (मृत्यु 1907 ई।) का नाम सबसे महत्वपर्ण है। इनके महाकाव्य "रामायण" की रचना से मैथिली भाषा का गौरव ऊँचा हुआ।
आधुनिक युग गद्य का युग है। मैथिली समाचारपत्रों ने गद्य के विकास में महत्वपूर्ण सहायता दी। इसीलिये मैथिलहितसाधन, मिथ्थिलामोद, मिथिलामिहिर और मिथिला के नाम मैथिली गद्य के इतिहास में अमर हैं। मैथिली लेखशैली की वैज्ञानिक पद्धति का निर्ण म0 भ0 डॉ॰ श्री उमेश मिश्र, रमानाथ झा और वैयाकरणों के द्वारा (विशेषत: दीनबंधु झा द्वारा) हो जाने से आधुनिक गद्य का रूप परिपक्व हो गया है।
किन्तु मैथिली के सर्वांगीण विकास मे बाबू भोलालाल दास का जो योगदान है वह अप्रतिम है। उन्होने न केवल मैथिली को विश्वविद्यालय के अध्यापन क्षेत्र मे प्रवेश दिलवाया अपितु मैथिली मे लिखने हेतु अन्यान्य लेखको को प्रेरित किया और मैथिली मे अनेक कथाकारो और निबन्धकारो के जन्मदाता साबित हुए। मैथिली के प्रथम व्याकरणाचार्य और बाल साहित्यकार अगर बाबू भोलालाल दास को माना जाय तो कोइ अतिशयोक्ति नही होगी। यह भी उन्ही की देन है कि मैथिली भारतीय सन्विधान की ८वीं अनुसूची मे स्थान प्राप्त कर सका।
उपन्यास और कहानी आधुनिक युग की प्रमुख देन है। इन क्षेत्रों में पहले अनुवाद अधिक हुए, जिनमें परमेश्वर झा के सामंतिनी आख्यान का नाम विशेष रूप से उल्लेखनीय है। आरम्भ में रासबिहारीलाल दास, जनार्दन झा, भोला झा और पुण्यानंद झा की कृतियों प्रसिद्ध हुईं। इधर आकर हरिमोहन झा ने "कन्यादान" और "द्विरागमन" में मैथिली उपन्यास को पराकाष्ठा तक पहुँचा दिया। व्यंग्य, चामत्कारिक भाषा और सजीव चित्रण इनकी विशेषताएँ हैं। "सरोज यात्री", "व्यास", झा प्रभृति गत दशक के प्रसिद्ध उपन्यासकार हैं। इन्होंने सामाजिक जीवन के निकटतम पहलुओं को दिखलाने की चेष्टा की है। 21 वीं सदी में गौरीनाथ का उपन्यास दाग खासा चर्चित रहा है।
"गल्पलेखकों में विद्यासिंधु", "सरोज", "किरण", "भुवन" आदि उल्लेखनीय कलाकर (हरिमोहन झा हास्य रस की अत्यंत ह्रदयग्राही कहानियाँ लिखते हैं)। यंगानंद सिंह, नगेंद्रकुमार, मनमोहन, उमानाथ झा और उपेंद्रनाथ झा हमारे उच्च श्रेणी के कहानीकार है। रमाकर, शेखर, यात्री और अमर कल्पनाशील कहानियाँ लिखते हैं।
निबंध के स्वरूप आदि में देशोन्नति की भावना व्याप्त है। गंगानंद सिंह, भुवन जी, उमेंश मिश्र प्रभृति गंभीर लेख लिखते हैं। भाषा और साहित्य पर लिखनेवालों में दीनबंधु झा, डॉ॰ सुभद्र झा, गंगापति सिंह, नरेंद्रनाथ दास प्रभृति अग्रगझय हैं। दार्शनिक गद्य क्षेमधारी सिंह, डॉ॰ सर गंगानाथ झा आदि ने लिखा है।
आधुनिक मैथिली काव्य की दो मुख्य धाराएँ है, एक प्राचीनतावादी और दूसरी नवीनतावादी। प्राचनतावादी कवि महाकाव्य, खंडकाव्य, परंपरागत गीतिकाव्य, मुक्तक काव्य आदि लिखते हैं। इनमें मुख्य कवि चंदा झा, रघुनंवदनदास, लालदास, बदरीनाथ झा, दत्तबंधु, गणनाथ झा, सीताराम झा, ऋद्धिनाथ झा और जीवन झा हैं। नवीन धारा में देशभक्ति का काव्य, आधुनिक गतिकाव्य, वर्णनात्मक और हास्यत्मक काव्य गिनाए जा सकते हैं। इनमें यदुवर और राधवाचार्य, भुवन, सुमन, मोहन और यात्री, एवं अमर तथा हरिमोहन झा उल्लेखनीय हैं।
मैथिली के गौरवर्पूण इतिहास में पध के साथ साथ गध साहित्य का अनुपम योगदान है। यहाँ के ग्रामीणोँ में गोनु झा के चतुराई की कहानियाँ अत्यन्त लोकप्रिय है। यहाँ की भुमि देवस्पर्श की धनी है। यहाँ की भुमि राम सिया के पावन विवाह की साक्षी बनी। यहाँ इस विवाह से संबंधित लोक गीत अति लोकप्रिय हैं।
नाटक की पुरानी परंपराएँ समाप्त हो गई हैं और जीवन झा ने प्रचुर आधुनिक गद्य का समावेश कर नवीन नाटक की नींव डाली है। आनन्द झा और ईशनाथ झा के नाटकों का स्थान आधुनिक काल में महत्वपूर्ण है। इधर एकांकी नाटकों का विशेष प्रचार हुआ है। इनके लेखकों में तंंत्रनाथ झा और हरिमोहन झा के नाम प्रमुख हैं।
इन्हें भी देखें
मैथिली कविता
आरसी प्रसाद सिंह
आरसी बाबू का जन्म बिहार के समस्तीपुर जिले के एरौत गाँव में १९ अगस्त १९११ में हुआ था।
रचित कवितायेँ
•माटिक दीप (mETilIमैथिली काव्य संग्रह)
•सूर्यमुखी (मैथिली काव्य संग्रह) (साहित्य अकादमी पुरस्कार सन् 1984 में प्रदान किया गया।
•कागज की नाव (hiहिन्दी)
अनमोल वचन: (हिन्दी)
जीवन का झरना आरसी प्रसाद सिंह के द्वारा रचित
यह जीवन क्या है? निर्झर है, मस्ती ही इसका पानी है। सुख-दुःख के दोनों तीरों से चल रहा राह मनमानी है। कब फूटा गिरि के अंतर से? किस अंचल से उतरा नीचे? किस घाटी से बह कर आया समतल में अपने को खींचे? निर्झर में गति है, जीवन है, वह आगे बढ़ता जाता है! धुन एक सिर्फ है चलने की, अपनी मस्ती में गाता है। बाधा के रोडों से लड़ता, वन के पेडो से टकराता, बढ़ता चट्टानों पर चढ़ता, चलता यौवन से मदमाता|
लहरें उठती हैं, गिरती हैं; नाविक तट पर पछताता है। तब यौवन बढ़ता है आगे, निर्झर बढ़ता ही जाता है।
चलना है, केवल चलना है! जीवन चलता ही रहता है! रुक जाना है मर जाना ही, निर्झर यह झड़ कर कहता है!
जीवन और यौवन आरसी प्रसाद सिंह के द्वारा रचित
मै आया हूँ जीवन लेकर, मै यौवन लेकर आया हूँ!
दिन में चमका प्रखर सूर्य-सा, निशि में शशि बन मुस्काया हूँ! मैं आया हूँ जीवन लेकर, मैं यौवन लेकर आया हूँ!
सावन की घनघोर घटा-सा मैं बरसूँगा, मैं लरजूंगा! और वज्र-सा भीम व्योम के वक्षस्थल पर मैं गरजूंगा! चूमा करती है बिजली को बादल में हँस मेरी हस्ती रज-रज के जर्जर प्राणों में भर दूँगा मैं अपनी मस्ती!
............. पैठा हूँ पाताल-गर्भ में, महासिंधु सा लहराया हूँ! मैं आया हूँ जीवन लेकर, मैं यौवन लेकर आया हूँ!
(जीवन और यौवन से)
जय अखण्ड भारत आरसी प्रसाद सिंह के द्वारा रचित
शक्ति ऐसी है नहीं संसार में कोई कहीं पर, जो हमारे देश की राष्ट्रीयता को अस्त कर दे। ध्वान्त कोई है नहीं आकाश में ऐसा विरोधी, जो हमारी एकता के सूर्य को विध्वस्त कर दे!
देश पूरा एक दिन हुंकार भी समवेत कर दे, तो सभी आतंकवादियों का बगुला टूट जाये| किन्तु, ऐसा शील भी क्या, देखता सहता रहे जो आततायी मातृ-मंदिर की धरोहर लूट जाये|
रोग, पावक, पाप, रिपु प्रारंभ में लघु हों भले ही किन्तु, वे ही अंत में दुर्दम्य हो जाते उमड़कर| पूर्व इस भय के की वातावरण में विष फ़ैल जाये, विषधरों के विष उगलते दंश को रख दो कुचलकर
झेलते तूफ़ान ऐसे सैकड़ो आये युगों से, हम इसे भी ऐतिहासिक भूमिका में झेल लेंगे| किन्तु, बर्बर और कायरता कलंकित कारनामों की पुनरावृति को निश्चेष्ट होकर हम सहेंगे|
जन्मभूमि जननी आरसी प्रसाद सिंह के द्वारा रचित
जन्मभूमि जननी! पृथ्वी शिर मौर मुकुट चन्दन सन्तरिणी जन्मभूमि जननी। वन-वनमे मृगशावक, नभमे रवि-शशि दीपक, हिमगिरिसँ सागर तक विपुलायत धरणी, जन्मभूमि जननी। दिक्-दिक् में इन्द्रजाल, नवरसमय आलवाल, पुष्पित अंचल रसाल, नन्दन वन सरणी, जन्मभूमि जननी। शक्ति, ओज, प्राणमयी, देवी वरदानमयी, प्रतिपल कल्याणमयी दिवा अओर रजनी, जन्मभूमि जननी।
बाजि गेल रनडँक आरसी प्रसाद सिंह के द्वारा रचित
बाजि गेल रनडँक, डँक ललकारि रहल अच्छी गरजि—गरजि कै जन जन केँ परचारि रहल अच्छी तरुण स्विदेशक की आबहुँ रहबें तों बैसल आँखि फोल, दुर्मंद दानव कोनटा लग पैसल कोशी—कमला उमडि रहल, कल्लौल करै अच्छी के रोकत ई बाढि, ककर सामर्थ्यल अडै अच्छी स्वीर्ग देवता क्षुब्धँ, राज—सिंहासन गेलै मत्त भेल गजराज, पीठ लागल अच्छी मोलै चलि नहि सकतै आब सवारी हौदा कसि कै ई अरदराक मेघ ने मानत, रहत बरसि कै एक बेरि बस देल जखन कटिबद्ध “चुनौती” फेर आब के घूरि तकै अच्छी साँठक पौती ? आबहुँ की रहतीह मैथिली बनल—बन्दिगनी ? तरुक छाह में बनि उदासिनी जनक—नन्दिनी डँक बाजि गेल, आगि लँक में लागि रहल अच्छी अभिनव विद्यापतिक भवानि जागि रहल अच्छी
तुर्काना झील
तुर्काना झील ( अंग्रेज़ी: Lake Turkana ), जिसे पहले रुडोल्फ़ झील ( अंग्रेज़ी: Lake Rudolf ) बुलाया जाता था, महान अफ़्रीकी झीलों में से एक है। यह कुछ-कुछ खारे पानी की झील घनफल (वोल्यूम) के हिसाब से कैस्पियन सागर, इसिक-कुल और वान झील के बाद दुनिया की चौथी सबसे बड़ी खारी झील है। अरल सागर इस से कभी बड़ा हुआ करता था लेकिन अधिकतर सूख जाने के कारण अब इस से छोटा है। तुर्काना एक रेगिस्तान-जैसे क्षेत्र में स्थित है और विश्व की सबसे बड़ी स्थाई रेगिस्तानी झील भी है। इसका अधिकतर भाग कीनिया में है लेकिन सुदूर उत्तरी छोर इथियोपिया में पड़ता है।
मनुष्य जाति का जन्मस्थल
तुर्काना के आसपास के इलाक़े में प्राचीन मानवों के कई जीवाश्म (फ़ॉसिल) मिलें हैं और कई विद्वानों के अनुसार मानव जाति का जन्म यहीं हुआ था।
केंद्रीय प्लास्टिक इंजीनियरी एवं प्रौद्योगिकी संस्थान (भारत)
केंद्रीय प्लास्टिक इंजीनियरी एवं प्रौद्योगिकी संस्थान या 'सिपेट' (CIPET or Central Institute of Plastics Engineering and Technology) भारत सरकार के रसायन एवं पेट्रोरसायन विभाग के अन्तर्गत एक स्ववित्तपोषित (self-financing) संस्थान है।
हरजीराम बुरडक
हरजीराम बुरडक राजस्थान में भारतीय राष्ट्रीय कांग्रेस के वरिष्ठ नेता थे। आपका जन्म नागोर जिले के भरनावा गांव में 15 जुलाई 1931 को हुआ। आप वर्ष 1967 से लाडणु विधानसभा क्षेत्र से निम्नासुर विधायक रहे:
जीवन परिचय
श्री हरजीराम बुरडक का जन्म 15 जुलाई 1931 को नागौर जिले की लाडनूं तहसील के ग्राम भरनावां में श्री लूणाराम बुरडक के घर में हुआ। आपने भाषा रत्न-हिन्दी तक शिक्षा प्राप्त की। आपका संवत् 2004 में श्रीमती हस्तीदेवी के साथ विवाह हुआ। व्यवसाय से कृषक श्री बुरडक चौथी, छठीं, आठवीं एवं दसवीं तथा ग्यारहवीं राजस्थान विधान सभा के सदस्य रहे। इस अवधि में आप विधान सभा की राजकीय उपक्रम समिति के सभापति, सदस्य, अधीनस्थ विधान संबंधी समिति के सदस्य रहे। ग्रामीण विकास, सहकारिता और पंचायतीराज से सम्बद्ध रहे श्री बुरडक ग्राम पंचायत सांडास, ग्राम पंचायत भरनावां के क्रमशः तीन -चार बार सरपंच, पंचायत समिति लाडनूं के तीन बार प्रधान रहे। आप जिला सहकारी संघ, नागौर के अध्यक्ष, केन्द्रीय सहकारी बैंक, नागौर के अध्यक्ष भी रहे। वर्ष 1977-80 में श्री बुरडक जोधपुर विश्वविद्यालय, जोधपुर के सीनेट एवं सिण्डीकेट तथा वी॰सी॰ चयन समिति के सदस्य रहे। श्री बुरडक राजस्थान राज्य सहकारी बैंक के संचालक भी रहे। श्री बुरडक वर्ष 1977-78 में राजस्थान प्रदेश जनता पार्टी के उपाध्यक्ष, वर्ष 1990-91 में राजस्थान प्रदेश जनता दल के अघ्यक्ष तथा प्रदेश कांग्रेस कमेटी के सदस्य रहे। आप पश्चिमी रेलवे सलाहकार समिति, मुंबई के सदस्य तथा राजस्थान पंचायत राज संघ के महामंत्री भी रहे। समाज सेवा के क्षेत्र में श्री बुरडक ने शिक्षा के प्रसार-प्रचार हेतु साक्षरता केन्द्रों का संचालन तथा असहाय व्यक्तियों को चिकित्सा सुविधा उपलब्ध कराने के कार्यों में सेवाएं दी हैं। आपकी पत्र पत्रिकाओं के अध्ययन एवं लेखन में विशेष अभिरूचि रही। श्री बुरडक तेरहवीं राजस्थान विधान सभा के लिए लाडनूं (नागौर) क्षेत्र से निर्दलीय प्रत्याशी के रूप में छठी बार विधायक निर्वाचित हुए।
प्रश्नवाचक वाक्य
प्रश्नवाचक वाक्य, वाक्य का एक प्रकार है। जिस वाक्य में प्रश्न पूछ ने का भाव हो उसे प्रश्नवाचक वाक्य कहते हैं।
निराख्पुर
निराख्पुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
मा करना देवी मन्दिर
मा करना देवी मन्दिर उत्तराखन्द के तीहरि जिले के पालि और मरोदागाद के मध्य में स्थित है। यह अति सुन्दर वनो से घिरा है। यह बहुत प्राचीन मन्दिर है। यह देवप्राग से दस किमी दूर है। यहाँ के अध्यछ विनोद शास्त्रि है। ये जान्कारी अन्कित राना के द्वारा लिखि गयी है।
बजरंगी भाईजान
बजरंगी भाईजान  भारतीय बॉलीवुड नाट्य फ़िल्म है जिसका निर्देशन कबीर खान ने व निर्माण सलमान खान और रॉकलिन वेंकटेश ने किया है। इसमें सलमान खान, करीना कपूर खान व नवाज़ुद्दीन सिद्दीकी मुख्य पत्रों के रूप में हैं। यह फ़िल्म 17 जुलाई 2015 को सिनेमाघरों में प्रदर्शित हुई।
चलचित्र कथावस्तु
यह कहानी पवन कुमार चतुर्वेदी (सलमान खान) की है, जिसे एक दिन एक छोटी बच्ची (हर्षाली मल्होत्रा) मिलती है। वह उसे उसके परिवार के पास पहुंचाने की कोशिश करता है। लेकिन उसे पता लगता है कि वह पाकिस्तान में रहती है। वह उसे लेकर उसके परिवार के पास पहुँचाने निकल पड़ता है। उसके बाद वह उस बच्ची को अपने घर में लेकर आता है और उससे पालने की कोशिश करता है लेकिन घर वाले उसे अपनाने से इंकार कर देते हैं क्योंकि वह मुसलमान है। उसके बाद उसे एक एंबेसी के पास लेकर जाता है और उस एजंट आदमी को मनाने की पूरी कोशिश करता है। पर लाख कोशिशों के बाद वह इंसान मान जाता है और वह मुन्नी को ले चल देता है। लेकिन कहानी में मोड इस समय आता है जब सलमान खान वापस मुन्नी को उसका चूड़ी देने आता है लेकिन तब तक वह जा चुकी होती है। सलमान खान का पीछा करता है और वह एक ऐसी जगह पहुंच जाता है जहां पर लड़कियों का बिजनेस होता है। जब वह अंदर घुसता है तो वह पागलों की तरह मुन्नी को खोजने लगता है। जब वोह कमरे में आता है तो तब उसे मुन्नी दिखती है उस आदमी के साथ जिसके साथ सलमान खान ने सौदा किया था। उसे देखते हैं कि वह अपने हाथ में दूसरे से पैसे लेकर वह मुन्नी को बेच रहा है। जैसी मुन्नी बजरंगी को देखती है तो वह तुरंत खुश हो जाती है और दौड़ के उसके पास जाकर उसे कस के पकड़ लेती है। यह देखकर पवन कुमार चतुर्वेदी के आंखों में आंसू आ जाता है। उस एरिया के लोग उन्हें रोकने की कोशिश करते लेकिन सलमान खान उनकी धुलाई करता है और 11 को धूल चटा देता है उसके बाद वह मुन्नी को लेकर वहां से चला जाता है और यह ठान लेता है कि वह अब अकेला ही मुन्नी को पाकिस्तान पहुंचा कर आएगा। पाकिस्तान में जानेका वीजा ना होने की वजह से पवन बिना वीजा के पाकिस्तान जाकर मुन्नी को उसके घर भेजने का फैसला करता है। रसीका (करीना कपूर ) पवन को पाकिस्तान जानेका  हौसला देती है। रास्तेपर आगे पवन पाकिस्तान बोर्डर पर पाकिस्तानी सुरक्षा कर्मियों के द्वारा पकड़ा जाता है।उन अफसरों को अपनी इमानदारी दिखाते हुए आखिर वे उसे बॉर्डर पार करने देते हैं और पवन पाकिस्तान पहुच जाता है।
आगे सफर में पवन की मुलाक़ात पाकिस्तानी मिडिया सवाददाता चाँद नवाब से होती है। आगे वह पवन की मदद करता है। मुन्नी का घर ढूंढते हुए वो तीनो काफी लंबा सफर तय करते हैं।पर बदकिस्मती से पवन पुलिस के हाथो पकड़े जाता है। आगे चाँद नवाब इन्टरनेट की मदद से मुन्नी और पवन की सफ़र में ली हुई तस्वीरे सभी देश के लोगो को साझा करता है जिससे ये एक न्यूज़ बन जाती है और सफर के दौरान चाँद नवाब को मुन्नी का घर मिल जाता है मुन्नी अपनी माँ से गले मिलती है। बेटी के मिलने की ख़ुशी में उसकी माँ रोती है।
लेकिन अब बारी है पवन को छुडाने की जिसे चाँद नवाब उसे बजरंगी भाईजान के नाम से बुलाता है वो सबसे अपील करता है कि पाकिस्तान पुलिस उसे भारत को सौप दे. दोनों ही देश के लोग बजरंगी भाईजान की रिहाई की गुहार लगाते हैं। आखिर पुलिस मान जाती है और बॉर्डर पर पवन की अभिमान से सफलतापूर्वक  रिहाई होती है।
निर्माण
इस फ़िल्म का निर्माण 3 नवंबर 2014 को नई दिल्ली में शुरू हुआ। दूसरे हिस्से का निर्माण एनडी स्टूडियोज़, कर्जत में हुआ। तीसरा हिस्सा मांडवा, राजस्थान में बना। 7 जनवरी 2015 में करीना को एक बच्चे के साथ मांडवा के किले के ऊपर क्रिकेट खेलते हुए देखा गया। 10 जनवरी 2015 को सलमान ने राजस्थान के झुंझुनू जिले में स्कूली बच्चों के साथ शूट किया।
संगीत
फ़िल्म का संगीत प्रीतम के द्वारा बनाया गया है। इसका पहला गाना "सेल्फ़ी ले ले रे" 3 जून 2015 को रिलीज़ किया गया, जिसे विशाल डेडलानी, नक़श अज़ीज़ और प्रीतम द्वारा गाया गया है।
प्रचार
इस फ़िल्म का टीज़र 28 मई 2015 को स्टार टीवी पर रिलीज़ किया गया। सलमान खान की फर्स्ट लुक 26 मई 2015 को शाहरुख़ खान द्वारा सोशल नेटवर्किंग साईट ट्विटर पर दिखाई गयी।
ध्रुव मैसुरिया
ध्रुव मैसुरिया (जन्म 6 अगस्त 1998) बोत्सवाना के एक क्रिकेटर हैं। उन्हें इंग्लैंड में 2015 आईसीसी विश्व क्रिकेट लीग डिवीजन छह टूर्नामेंट के लिए बोत्सवाना के दस्ते में नामित किया गया था, जो एक मैच में खेल रहा था।
मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए बोत्सवाना के दस्ते में नामित किया गया था। उन्होंने 21 मई 2019 को नाइजीरिया के खिलाफ बोत्सवाना के लिए अपना ट्वेंटी 20 अंतर्राष्ट्रीय (टी20आई) पदार्पण किया। अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के ग्रुप बी में उनके मैचों के लिए बोत्सवाना के दस्ते में नामित किया गया था।
राजापाकर
राजापाकर (Rajapakar) भारत के बिहार राज्य के वैशाली ज़िले में स्थित एक गाँव है।
विवरण
राजापाकर एक प्रखंड एवं थाना है। जिला मुख्यालय हाजीपुर से २२ किलोमीटर दूर उत्तर-पूर्व में स्थित इस कस्बा की आबादी लगभग २५००० है। शिक्षा के लिए यहाँ इन्टर स्तरीय महाविद्यालय, उच्च विद्यालय, मध्य विद्यालय एवं कई प्राथमिक विद्यालय है।
यातायात एवं संचार
राजापाकर पहुँचने को लिए हाजीपुर, महुआ, चकसिकन्दर एवं बिदुपुर से अच्छी सड़क की सुविधा उपलब्ध है। हाजीपुर एवं महुआ के लिए दैनिक सवारी गाड़ी हमेशा मिल जाती है। संचार सुविधाओं के लिए भारतीय डाकघर (पिन कोड-८४४१२४) तथा बीएसएनएल सहित कई मोबाईल ऑपरेटरों की सेवा उपलब्ध है।
महकर गाँव, खिज़िरसराय (गया)
महकर खिज़िरसराय, गया, बिहार स्थित एक गाँव है।
चंदेरी दुर्ग
मध्य प्रदेश राज्य के अशोकनगर जिले के चंदेरी में स्थित चंदेरी किला शिवपुरी से 127 किमी की दूरी पर और ललितपुर से 37 किमी और ईसागढ़ से लगभग 45 किमी और मुंगौली से 38 किमी की दूरी पर स्थित है और यह बेतवा नदी के दक्षिण पश्चिम में एक पहाड़ी पर स्थित है। चंदेरी पहाड़ियों, झीलों और जंगलों से घिरा हुआ है और खंगार राजपूतों और मालवा के सुल्तानों के कई स्मारक हैं। चंदेरी का उल्लेख महाभारत में मिलता है। शिशुपाल महाभारत काल का राजा था।
इतिहास प्रसिद्ध चंदेरी का युद्ध 1528 ई. को मुग़ल शासक बाबर एवं राजपूतों के मध्य लड़ा गया था। उस समय यह दुर्ग मेदिनी राय खंगार अधिकार में था, जिस पर काफी समय से बाबर की नजर थी। खानवा युद्ध के बाद बाबर इसकी तरफ बढ़ा। कहा जाता है यह दुर्ग बाबर के लिए अत्यन्त महत्व का था इसलिए उसने चंदेरी के तत्कालीन राजा से यह किला माँगा। बदले में उसने अपने जीते हुए कई किलों में से कोई भी किला राजा को देने की पेशकश भी की, परन्तु राजा चंदेरी का किला देने के लिए राजी ना हुआ। तब बाबर ने किला युद्ध से जीतने की चेतावनी दी। बाबर कई प्रस्तावों के बाद भी मेदनीराय ने संधि करने से मना कर दिया। खानवा में बाबर की सेना का सामना कर चुके मेदनी राय खंगार और उनके वीरों ने मुगलों के सामने झुकना स्वीकार नहीं किया। बाबर के प्रलोभनों को नकार कर मेदनी ने बाबर से युद्ध करना स्वीकार किया।
नगर के सामने २३० फुट ऊंची चट्टान पर यह दुर्ग बना हुआ था। यह स्थान मालवा तथा बुंदेलखंड की सीमाओं पर स्थित होने के कारण से महत्वपूर्ण था। दुर्ग आसपास की पहाड़ियों से घिरा हुआ था इसलिए ये ये बेहद सुरक्षित किला माना जाता था।
गुस्से से बोखलाए बाबर ने किले का घेरा जारी रखा। दरअसल बाबर की सेना में हाथी तोपें और भारी हथियार थे जिन्हें लेकर उन पहाड़ियों के पार जाना बेहद दुष्कर था और पहाड़ियों से नीचे उतरते ही चंदेरी के राजा की फौज का सामना हो जाता। कहा जाता है की बाबर निश्चय पर दृढ था और उसने एक ही रात में अपनी सेना से पहाडी को काट डालने को कहा।
कहा जाता है कि बाबर की सेना ने एक ही रात में एक पहाड़ी को ऊपर से नीचे तक काट कर एक ऐसी दरार बना डाली जिससे हो कर उसकी पूरी सेना और हाथी और तोपें ठीक किले के सामने पहुँच गयी (आज भी वह रास्ता टूटे किले की बुर्जों से दिखता है जिसे बाबर ने एक ही रात में पहाडी को कटवा कर बनाया था तथा उसे 'कटा पहाड़' या 'कटी घाटी' के नाम से जाना जाता है)। (चंदेरी नगर के दक्षिण के पहाड़ को काटकर कटी घाटी प्रवेशद्वार द्वार का निर्माण किया गया 80 फीट ऊंची 39 फीट चौड़ी और 192 फीट लंबाई में घाटी को काटकर इस घाटी का निर्माण किया गया है इस घाटी के बीच में ही पहाड़ को काटकर मेहराबदार प्रवेश द्वार को बनाया गया है जिसके दोनों ओर दो बुर्ज बनाए गए हैं, कटी घाटी के उत्तर दिशा में चट्टान को काटकर सीढ़ी मार्ग बनाया गया है जिससे द्वार के ऊपरी भाग में पहुंचा जा सकता है द्वार पर लगे दो अभिलेखों से ज्ञात होता है कि इस घाटी एवं द्वार का निर्माण सन 1490 ईस्वी में मालवा के सुल्तान गयासशाह के शासनकाल में गया था उत्खनन के दौरान या एक सीडी नुमा रास्ता प्रकाश में आया है। संभवत कटी घाटी का निर्माण के पूर्व का है जिसका उपयोग शायद पहाड़ी को पार करने के लिए किया जाता रहा होगा।) मेदनीराय ने जब सुबह अपने किले के सामने पूरी सेना को देखा तो दंग रह गया। लेकिन राजपूत राजा ने बिना घबराए अपने सिपाहियों के साथ बाबर की विशाल सेना का सामना करने का निर्णय किया। बोखलाए बाबर ने किले पर चारों ओर से आक्रमण किया। राजपूत केसरिया बाना पहन मैदान में कूद पड़े और वीरता पूर्वक लड़कर सब के सब वीरगति को प्राप्त हुए। किले पर बाबर का अधिकार हो गया। तब किले में सुरक्षित क्षत्राणियों ने स्वयं को आक्रमणकारी सेना से अपमानित होने की बजाय अपनी जीवनलीला समाप्त करने का निर्णय लिया। एक विशाल चिता का निर्माण किया और सभी स्त्रियों ने सुहागनों का श्रृंगार धारण कर के स्वयं को उस चिता के हवाले कर दिया। मध्ययुगीन इतिहास में चंदेरी का जौहर अब तक के इतिहास का सबसे विशाल जौहर माना जाता है। जब बाबर की सेना किले के अन्दर पहुँची तो उसके हाथ कुछ ना आया। राजपूतों का शौर्य और क्षत्राणियों के जौहर के इस अविश्वसनीय कृत्य वह इतना बौखलाया की उसने खुद के लिए इतने महत्त्वपूर्ण किले का सम्पूर्ण विध्वंस करवा दिया तथा कभी उस का उपयोग नहीं किया। बाबर के वंशज मुगलोंं को हराकर पूरनमल जाट ने इसे जीता। शेरशाह सूरी ने पूरणमल जाट के समय चंदेरी के दुर्ग ओर आक्रमण किया था लेकिन शेरशाह सूरी इस दुर्ग को जीत पाने में असमर्थ सिद्ध हुआ तो शेरशाह सूरी ने धोखे से संधि वार्ता के बहाने छल से पूरणमल जाट की हत्या कर दी।
29 जनवरी 1528 ईo को मेदनी राय एवं बाबर के बिच चंदेरी का युद्द हुआ जिसमे विजयी हुआ.
नलिनी बलबीर
नलिनी बलबीर (जन्म 1955) एक फ्रांसीसी इंडोलॉजिस्ट हैं जो पेरिस में रहती हैं। वह संस्कृत, प्राकृत, पाली, जैन, बौद्ध और हिंदू धर्म की विद्वान है। वह इंडोलॉजिस्ट कोलेट कैलेट की प्रत्यक्ष छात्रा थी। वह जैनोलॉजी संस्थान द्वारा प्रकाशित ब्रिटिश लाइब्रेरी की जैन पांडुलिपियों के कैटलॉग के प्रकाशन पर अपने काम के लिए जानी जाती हैं।
आव्यूह
गणित में आव्यूह एक अदिश राशियों से निर्मित आयताकार रचना है। यह आयताकार रचना लघु कोष्ठक "", दोहरे दण्ड "|| ||" अथवा दीर्घ कोष्ठक "[3 3 3 3 ]" के अन्दर बंद होती है। इसमें संख्याओं का एक विशेष प्रकार का विन्यास किया जाता है, अत: इसे आव्यूह, या मैट्रिक्स, की संज्ञा दी गई है। मैट्रिक्स के अवयव संख्याएँ होती हैं किन्तु ये ऐसी कोई भी अमूर्त वस्तु हो सकती है जिनका गुणा किया जा सके एवं जिन्हें जोड़ा जा सके।
परिभाषा
सर्वप्रथम सिल्वेस्टर (1850 ई.) ने आव्यूह की यह परिभाषा दी थी कि संख्याओं के किसी आयताकार या वर्गाकार सरणी को, जिसमें से सारणिक (determinants) बन सकें, आव्यूह कहते हैं। आधुनिक समय में आव्यूह को एक अतिसंमिश्र (hypercomplex) संख्या के रूप में मानते हैं। इस दृष्टिकोण के प्रवर्तक हैं मिल्टन (1853 ई.) और केली (1858 ई.)।
संकेत चिन्ह
किसी भी आव्यूहों को लिखते समय उसे कोष्ठक में लिखा जाता है। मुख्यतः आव्यूह को "A" से दर्शाया जाता है। वहीं a11 या a1,1 से पंक्ति और स्तम्भों के मान को दिखाया जाता है। ऊपर दिये गए उदाहरण में a11 पहले पंक्ति में और पहले स्तम्भ में है। इस कारण इसे 1,1 लिख कर दर्शाया गया है। वहीं इसी प्रकार से a12 या a1,2 पहले पंक्ति में है और दूसरे स्तम्भ में है। दूसरे स्तम्भ में होने के कारण अन्त में 2 लिखा गया है। पंक्ति के सभी मानों को m और स्तम्भ के सभी मानों को n से दर्शाया जाता है।
इतिहास
आव्यूह का बहुत लम्बा इतिहास है, लेकिन रेखीय गणना हेतु इसका उपयोग वर्ष 1800 के बाद ही शुरू हो पाया। चीनी पाठ्य "गणित कला के नौ अध्याय" दूसरी सदी में लिखा गया इसका पहला उदाहरण था। जिसमें इसे एक प्रकार के व्यूह संरचना के रूप में हल किया गया था। इसके बाद वर्ष 1545 में इटली के गणितज्ञ गिरोलामो कार्डनो ने इस विधि को चीन से ले कर यूरोप में अर्स मेग्ना के नाम से प्रकाशित किया। जापान के गणितज्ञ सेकी भी इस तरह के विधि से वर्ष 1683 में कई गणितीय समीकरण हल किए। इसके बाद डच गणितज्ञ जेन डे विट्ट ने इसका एक परिवर्तित रूप 1659 में एक पुस्तक में प्रकाशित किया।
पाली गान्व (तीहरी जिला)
पाली गान्व उतराखन्द के तीहरी जिले के मध्य मे स्थित है। यह अति रमनीय है। ये मा करना देवी मन्दिर से एक किमी दूर है। यहा के लोगो जीविका के लिये गाय भैस तथा बकरियो का पालन करते है। ये जानकारी अन्कित राना द्वारा लिखी गयी है।
राधा कमल मुखर्जी
राधा कमल मुखर्जी (7 दिसम्बर 1889 - 24 अगस्त 1968 ) आधुनिक भारत के प्रसिद्ध चिन्तक एवं समाजविज्ञानी थे। वे लखनऊ विश्वविद्यालय के अर्थशास्त्र एवं समाजशास्त्र के प्राध्यापक तथा उपकुलपति रहे। उन्होने भारत के स्वतंत्रता संग्राम में महत्वपूर्ण भूमिका निभायी।
प्रोफेसर मुकर्जी के ही नेतृत्व में उत्तर प्रदेश में सर्वप्रथम लखनऊ विश्वविद्यालय में 1921 में समाजशास्त्र का अध्ययन प्रारम्भ हुआ इसलिए वे उत्तर प्रदेश में समाजशास्त्र के प्रणेता के रूप में भी विख्यात हैं।
प्रोफेसर मुकर्जी वे इतिहास के अत्यन्त मौलिक दार्शनिक थे। वे 20वीं सदी के कतिपय बहुविज्ञानी सामाजिक वैज्ञानिकों में से एक थे जिन्होंने विभिन्न विषयों- अर्थशास्त्र, समाजशास्त्र, मानवशास्त्र, परिस्थितिविज्ञान, दर्शनशास्त्र, मनोविज्ञान, साहित्य, समाजकार्य, संस्कृति, सभ्यता, कला, रहस्यवाद, संगीत, धर्मशास्त्र, अध्यात्म, आचारशास्त्र, मूल्य आदि विभिन्न अनुशासनों को अपना बहुमूल्य योगदान प्रदान किया है। इन समस्त क्षेत्रों में प्रोफेसर मुकर्जी की अद्वितीय देन उनके द्वारा प्रणयित 50 अमर कृतियों में स्पष्टतः दृष्टिगोचर होती है।
भारत सरकार द्वारा उन्हें सन १९६२ में पद्म भूषण से सम्मानित किया गया था।
इनकी बहुचर्चित पुस्तकें निम्न हैं।
परिचय
प्रोफेसर राधा कमल मुकर्जी का जन्म 7 दिसम्बर 1889 को पश्चिमी बंगाल के मुर्शिदाबाद जनपद के एक छोटे से कस्बे बहरामपुर में हुआ था। उन्होने अपनी प्रारम्भिक शिक्षा जुलाई 1905 में कृष्णनाथ कालेजिएट स्कूल बहरामपुर से प्रारम्भ की। 1904 में माध्यमिक शिक्षा पूर्ण करने के पश्चात् उच्च शिक्षा हेतु कलकत्ता के प्रेसीडेंसी कालेज में प्रवेश लिया। 1908 में अंग्रेजी साहित्य एवं इतिहास तथा सामान्य विषय दर्शनशास्त्र के साथ स्नातक आनर्स परीक्षा उत्तीर्ण की। शिक्षक बनने का लक्ष्य बनाकर अर्थशास्त्र एवं समाजशास्त्र विषय का चयन करके कलकत्ता विश्वविद्यालय में प्रवेश लिया। उसी वर्ष कलकत्ता विश्वविद्यालय में अर्थशास्त्र एवं समाजशास्त्र विषय का स्नातकोत्तर स्तर का संयुक्त पाठ्यक्रम प्रारम्भ किया गया था। मुकर्जी का स्नातकोत्तर स्तर पर अर्थशास्त्र एवं समाजशास्त्र का चयन अनायास ही नहीं था अपितु उनके ही शब्दों में ‘‘कलकत्ता की बस्तियों में दुःख-दारिद्रय, गंदगी और अधःपतन के साथ जो मेरा आमने-सामने परिचय हुआ उसने मेरी भविष्य रूचि को अर्थशास्त्र एवं समाजशास्त्र की ओर आकर्षित किया।’’ देश एवं राष्ट्र के लिए अध्ययन के विचार से प्रभावित होकर उन्होंने स्नातकोत्तर स्तर पर अर्थशास्त्र विषय का चयन किया। उनका दृढ़ विश्वास था कि अर्थशास्त्र ही भारतीय दरिद्रता, शोषण एवं आधीनता जैसे गम्भीर मुद्दों के वैज्ञानिक एवं उचित उत्तर दे सकता है। 21 वर्ष की आयु में वर्ष 1910 में एम.ए. अर्थशास्त्र एवं समाजशास्त्र की परीक्षा प्रथम श्रेणी में उत्तीर्ण की। वह कलकत्ता विश्वविद्यालय से अर्थशास्त्र एवं समाजशास्त्र विषय की स्नातकोत्तर उपाधि प्राप्त करने वाले विद्यार्थियों के प्रथम समूह में थे।